
Møteprotokoll for styret i Vestre Viken

	[bookmark: Start]Møtested:
	[bookmark: Møterom][bookmark: Møtested]Kongsberg sykehus, møterom «Auditoriet»

	Dato:
	[bookmark: MøteDato]27. mai 2026 

	Tidspunkt:
	[bookmark: Møtestart][bookmark: Møteslutt]Kl. 10.00 – 15.00


Følgende medlemmer deltok:
	Navn
	
	Funksjon

	Eivind Hansen
	
	Styreleder

	Hege Mørk 
	
	Nestleder  

	George Harold Fulford
	
	Styremedlem

	Kari Fjelldal
	
	Styremedlem

	Kjell Magne Tveit
	
	Styremedlem 

	[bookmark: FrammøteAlle]Kristin Vinje
	
	Styremedlem

	Marianne Aass Mathiesen
	
	Styremedlem

	Harald Baardseth 
	
	Styremedlem

	Tom Roger Heggelund Frost 
	
	Styremedlem 

	Maria Josefsen Gundersen 
	
	Styremedlem

	Heidi Elisabeth Neverdal Haugen
	
	Styremedlem 


Medlem av Brukerutvalget Davis C. Hemmingsen deltok som observatør med møte- og talerett. Leder Rune Kløvtveit og nestleder Gudrun Breistøl meldte forfall. 

Følgende fra administrasjon og ledelse møtte: 
	Navn
	Funksjon

	Lisbeth Sommervoll
	Administrerende direktør         

	Anders Debes
	Direktør medisin og helsefag

	Mette Lise Lindblad
	Direktør økonomi                          

	Eli Årmot
	Direktør kompetanse

	Bjørn Sandvik
	Direktør teknologi

	Mai Bente Myrvold
	Klinikkdirektør Drammen sykehus

	Lukas Månsson
	Klinikkdirektør Kongsberg sykehus

	Hilde Enget
	Administrasjonssjef/styresekretær 


Styreleder Eivind Hansen ledet møtet og administrerende direktør la fram sakene. 
Protokollfører: Hilde Enget. 




Sak 35/2026 Godkjenning av innkalling og saksliste

Styrets enstemmige
Vedtak:
Styret godkjenner innkalling og saksliste.


Sak 36/ 2026 Habilitet
I forbindelse med gjennomføring av styremøtet spurte styreleder om det foreligger inhabilitet eller andre særegne forhold som er egnet til å svekke tilliten til styremedlemmenes upartiskhet i noen av styresakene som skal behandles i dagens styremøte. 

Styrets enstemmige
Vedtak: 
Styret tar til orientering at det ikke ble meldt inhabilitet til sakene i møtet.


Sak 37/2026 Godkjenning av styreprotokoll fra 28. april 2026

Styrets enstemmige
Vedtak:
Møteprotokoll fra styremøtet 28. april 2026 godkjennes.


Sak 38/2026 Status Drammen sykehus

Presentasjon i møtet v/klinikkdirektør mai Bente Myrvold. Presentasjonen er tilgjengelig i admincontrol. 

Kommentarer i møtet
Styret takker for en grundig og informativ redegjørelse. Styret kommenterer at det pågår mange ulike tiltak og at det er positivt at det er laget planer for prioritering. Det å utnytte operasjonsstuene og ha gode planleggingsverktøy, gir et godt utgangspunkt for å lykkes. Styret opplever det betryggende at ledelsen er koblet tett på prosessene med å iverksette tiltak, samtidig som den daglige driften på sykehuset skal ivaretas. Styret er opptatt av at det jobbes systematisk med sykefraværsoppfølgingen og legger merke til at sykefraværet fortsatt er høyt, men viser en bedring. Høy overtidsbruk og bruk av uplanlagte timer må også ses i denne sammenheng. 

Styreleder presiserer viktigheten av å parallelt utvikle driften, ta ut gevinster og ivareta pasientsikkerhet, beredskap og arbeidsmiljø.

Drammen sykehus ble tatt i bruk med en uferdig løsning; helselogistikk. Klinikken har siden innflytting brukt, og bruker, mange ressurser på stabiliserende tiltak. Styret merker seg positivt at det er tett samarbeid mellom Sykehuspartner, Helse Sør-Øst og Vestre Viken om problemstillingen.  


Styrets enstemmige
Vedtak: 
Styret tar redegjørelse av status om Drammen sykehus til orientering. 



Sak 39/2026 Virksomhetsrapportering pr. 1. tertial 2026

Oppsummering av innhold
Resultatet per april er forbedret i alle klinikker. Prognosen for året er opprettholdt på resultatmål, men det signaliseres risiko. Hovedutfordringene er driftssituasjonen ved Drammen sykehus og høye medikamentkostnader. I tillegg har vi effekter av årets lønnsoppgjør og avregning for kjøp fra private som ennå ikke er endelig fastsatt. Det er noe lavere aktivitet enn plan innen somatikk. Ventetidene holder seg stabile, men er fortsatt noe lengre enn målsetningen innen somatikk. Resultatene for pakkeforløp kreft er ikke tilfredsstillende. Psykisk helse og rus leverer godt på ventetider. Kvaliteten i pasientbehandlingen vurderes samlet som god. Tiltaksarbeidet har god fremdrift, men gevinstene kommer senere i året. Det er særlig usikkerhet knyttet til gjennomføring og effekt ved Drammen sykehus. 

Kommentarer i møtet

Styret takker for gode presentasjoner som oppsummerer utfordringene og tiltak på en god måte. 
Styret kommenterer at det er en positiv utvikling på de fleste områder pr. 1. tertial 2026. Bekymringen er i hovedsak knyttet til Drammen sykehus og tidsplanen for effekter av pågående og planlagte tiltak. Styret vektlegger betydningen av lederforankring knyttet til alle tiltak som iverksettes på Drammen sykehus og at det er god dialog med de ansatte og tillitsvalgte. Styret ber om en kvalitetssikret årsprognose i junimøtet, dette med tanke på eventuelle behov for å iverksette korrigerende tiltak.  

Styret bemerker at det er gledelig at så mange pasienter får tilbud om digital hjemmeoppfølging, og at dette er en fordel for både pasienter og press på helsetjenesten. Styret understreker viktigheten av å ta ut gevinstene ved færre fysiske oppmøter. Styret kommenterer videre at den positive utviklingen i bruk av videokonsultasjoner for pasienter innen psykisk helse og rus, bør kunne ha overføringsverdi til somatiske pasienter. Styret fremhever viktigheten av fortsatt god kontroll med de raskt økende medikamentutgifter opp mot nasjonale retningslinjer, beslutninger i Nye metoder og bruk utenfor godkjent indikasjon. Styret bemerker krav til supplerende tiltak til området personvern som følge av at risikovurderingen opprettholdes på rødt også etter tiltak. 

Styret imøteser tiltak for forbedring av pakkeførløp for kreft og ber om en styresak som beskriver status og tiltak til et kommende styremøte. 


Styrets enstemmige
Vedtak: 
1. Styret tar virksomhetsrapporten til orientering. 
2. Styret legger merke til den positive utviklingen på ventetider i de fleste delene av virksomheten og ber om at adm.dir. fortsetter arbeidet med reduksjon i ventetider både til første time og til start behandling. 
3. Styret legger merke til at det jobbes godt med utvikling av helselogistikkløsning i tett samarbeid med HSØ og Sykehuspartner. Styret ber om at dette fortsatt gis høy prioritet slik at effekter og gevinster kan realiseres i virksomheten. 
4. Styret ber administrerende direktør fortsette tett oppfølging av lederne for å sikre drift innenfor de økonomiske rammene slik at handlingsrommet for investeringer bedres. 


Sak 40/2026 Økonomisk langtidsplan 2027 – 2030 (2046)

Oppsummering av innhold
Økonomisk langtidsplan for 2027–2030 viser at Vestre Viken HF står overfor en krevende økonomisk situasjon. Det skyldes i hovedsak høye kostnader knyttet til nytt sykehus i Drammen og økte renter. Konsekvensen av dette er et lavt investeringsnivå. De første årene av planperioden er det forventet underskudd, med bedring mot slutten av perioden når effektene av tiltak og gevinster slår inn. Samtidig øker aktiviteten, drevet av befolkningsvekst og større behov innen blant annet kreft og psykisk helse.

Planen legger opp til betydelige kostnadsreduksjoner og omstilling gjennom blant annet digitalisering, bedre ressursutnyttelse og organisatoriske tiltak. Integreringen av Martina Hansens Hospital gir muligheter, og det forutsettes at det realiseres gevinster fra sammenslåingen.

Kommentarer i møtet 
Styret takker for et godt saksfremlegg og en god presentasjon. Styret kommenterer at helseforetaket er i en krevende økonomisk situasjon, der økonomisk langtidsplan forutsetter at årets resultatmål innfris. 

Økonomisk langtidsplan har et høyt ambisjonsnivå, der den aktivitetsbaserte veksten øker mer enn bemanningen. Det legges blant annet opp til økt poliklinisk behandling og effekter av nytt stråletilbud. Planen er lagt med høy risiko, gjennom at oppgaver løses mer effektivt enn i dag gjennom etablering av nye arbeidsprosesser og bruk av ny teknologi. Planen er også avhengig av at klinikkene parallelt innretter tiltak for å redusere sykefravær og beholder nødvendig kompetanse til å løse oppgavene. 

Styrets enstemmige
Vedtak: 

1. Styret vedtar følgende resultatmål i planperioden, basert på de forutsetninger som er beskrevet i saksfremlegget:
[image: ]

Resultatmålene forutsetter realisering av gevinst som følge av sammenslåingen av Vestre Viken HF og Martina Hansens Hospital fra 2028, utover det som per nå er identifisert. Dersom forutsetningene for realisering av gevinst viser seg å ikke være til stede, ber styret administrerende direktør følge opp forholdet med Helse Sør-Øst RHF i fbm. behandling av budsjett for de kommende årene. 

2. Styret legger til grunn følgende investeringsrammer for planperioden 2027-2030

[image: ]

Salg av Blakstad tilfører midler til investering ved salg i 2028. Det er nødvendig at VVHF kan disponere noe av midlene også i 2027 som et midlertidig lån fra HSØ, tilsvarende løsning som er besluttet for 2026.

Det er ikke tatt høyde for investeringer i Martina Hansen Hospital i planperioden, da finansiering ikke er avklart. 

Styret konstaterer at investeringsnivået er lavt, og innebærer økt risiko for driftsstans. I forbindelse med utarbeidelse av budsjett for kommende år må investeringsplanene grundig vurderes og avhengigheter til drift må utredes. 

3. Planforutsetninger ØLP 2027 - 2030 legges til grunn for det videre arbeidet med budsjett 2027. 

4. Styret tar forbehold om eventuelle justeringer som måtte tilkomme etter behandlingen i Helse Sør Øst RHF, herunder behandling av økonomisk langtidsplan i styret i Helse Sør-Øst RHF 18. juni 2026.


Stemmeforklaring: 
Ansattrepresentantene Tom Frost, Marie Gundersen, Harald Baardseth og Heidi E N Haugen ba om å få tilført følgende stemmeforklaring: 

«Vi ansattvalgte styremedlemmer ønsker å uttrykke bekymring knyttet til det svært begrensede økonomiske handlingsrommet i «Økonomisk langtidsplan» til investeringer i bygg, medisinteknisk utstyr og øvrig infrastruktur i helseforetaket.

Vi registrerer at behovet for vedlikehold, oppgraderinger og utskifting av utstyr fortsatt er stort, samtidig som investeringsnivået i liten grad står i forhold til den faktiske tilstanden og utviklingsbehovene i helseforetaket. Dette medfører økt risiko for driftsforstyrrelser, ineffektiv ressursbruk og redusert evne til å levere forsvarlige og fremtidsrettede helsetjenester ved potensielle driftsstans.

Vi er bekymret for at denne risikoen over tid vil kreve tiltak som påvirker arbeidsmiljø, pasientflyt og kvalitet i tjenestene negativt. Videre vil dette også kunne svekke foretakets evne til å rekruttere og beholde nødvendig kompetanse i tiden fremover.
Vi vil understreke at investeringer i bygg og utstyr ikke kun er et spørsmål om økonomi, men om pasientsikkerhet, beredskap, arbeidsmiljø og bærekraftig drift.

Vi forventer at konsekvensene av et vedvarende lavt investeringsnivå synliggjøres tydelig i styrets videre arbeid og i dialogen mellom foretaksledelsen og Helse Sør-Øst».






Sak 41/2026 Status Kongsberg sykehus

Presentasjon i møtet v/klinikkdirektør Lukas Månsson. Presentasjonen er tilgjengelig i admincontrol. I forkant av presentasjonen fikk styret en omvisning på Akuttavdelingen på Kongsberg sykehus. 

Kommentarer i møtet
Styret takker for en fin omvisning og en informativ presentasjon. Styret kommenterer at det pågår mye positivt utviklingsarbeid i klinikken, og bemerker spesielt at samarbeidet med Kongsberg kommune og «Prosjekt X» er viktig arena for å utvikle en mer sammenhengende helsetjeneste og en bedre ressursutnyttelse totalt. Styret gav også honnør for hvordan Kongsberg sykehus over tid har utviklet en tydelig kirurgisk profil. 

Styrets enstemmige
Vedtak: 
Styret tar statusinformasjonen om Kongsberg sykehus til orientering. 


Sak 42/2026 Kvalitetsforbedring og pasientsikkerhet

Oppsummering av innhold
Saken viser gjennomgående gode resultater, men synliggjør risiko knyttet til samhandling, informasjonsflyt og etterlevelse av prosedyrer. Den peker på behov for fortsatt styrket systematisk læring og oppfølging.

Presentasjon i møtet ved ass. fagdirektør Joachim Thorkildsen og avdelingssjef kirurgi Drammen sykehus. Presentasjonen er tilgjengelig i admincontrol. 

Kommentarer i møtet
Styret takker for en god gjennomgang og kommenterer at det er gledelig å se gode resultater på flere områder. Styret støtter de forbedringstiltak som iverksettes innenfor områder med lav skår, eksempelvis utsending av epikrise i tverrfaglig spesialisert rusbehandling (TSB) og pakkeforløp for kreft.

Styret kommenterer at det er positivt at tilgjengelige systemer benyttes systematisk til læring på tvers av klinikkene. Styret støtter at det er viktig å involvere samhandlingslegene i arbeidet med Kloke valg. Styret bemerker at det er viktig at gode resultater på nasjonale kvalitetsindikatorer blir gjenstand for intern og ekstern informasjonsvirksomhet, dette med tanke på å dele og lære av de som får til gode resultater.

Styrets enstemmige
Vedtak: 
Styret tar status for arbeid med kvalitet og pasientsikkerhet til orientering.


Sak 43/2026 Styrets møteplan for 2027 og avvikling av styreutvalg

Oppsummering av innhold
Forslag til møteplan for styret for 2027 skal legges frem for styret til behandling og styret fastsetter sin møteplan i maimøtet.

Det har siden 2020 vært etablert styreutvalg knyttet til nytt sykehus Drammen, salg av Drammen sykehus og salg av Blakstad sykehus. Innflytting til nytt sykehus Drammen, salg av Drammen sykehus og salg av Blakstad sykehus er nå gjennomført. Oppfølgingen av ordinær drift faller inn under styrets ordinære behandling, slik at det vil være naturlig å avvikle styreutvalgets arbeid. 

Kommentarer i møtet

Styrets enstemmige
Vedtak: 

1. Styret godkjenner møteplan for 2027 der følgende styremøter inngår: 

· Onsdag 3. februar (kl. 10.00 – 15.00)
· Onsdag 31. mars (kl. 10.00 – 15.00)
· Onsdag 5. mai (kl. 10.00 –15.00)
· Onsdag 16. juni (kl. 10.00 – 18.00/seminar)
· Onsdag 1. september (kl. 10.00 – 18.00/seminar)
· Onsdag 6. oktober (kl. 10.00 – 15.00)
· Onsdag 10. november (kl. 10.00 – 15.00)
· Onsdag 15. desember (kl. 10.00 – 15.00)

2. Styreutvalg knyttet til NSD, salg av Drammen sykehus og salg av Blakstad sykehus avvikles.


	
Sak 44/2026 Referatsaker
Ingen kommentarer. 


Sak 45/2026 Eventuelt
Ingen saker. 


Sak 46/2026 Driftsorientering fra administrerende direktør


Kommentarer i møtet
Styret takker for en fin presentasjon og kommenterer at det pågår mye god aktivitet og utviklingsarbeid i VVHF. 

Styrets enstemmige
Vedtak: 
Driftsorienteringen fra administrerende direktør tas til orientering. 











Kongsberg sykehus 27. mai 2026


Eivind Hansen		       George Harold Fulford   
styreleder								
 									

Hege Mørk                                			                 Marianne Aass Mathiesen		
nestleder			


Kristin Vinje                                                                                             Kari Fjelldal
				                            


Kjell Magne Tveit
	                                                                        



Tom Roger H Frost                                                    	               Heidi E N Haugen



Maria Josefsen Gundersen                           	                            	Harald Baardseth

2027 2028 2029 2030

Resultatmål fra ordinær drift -435  -136  44 134

Gevinst ved salg av eiendom 694             197             -              -             

Resultatmål ØLP 2027-2030 259 61 44 134

Investeringer 2027 2028 2029 2030

Sum investeringer 187                 241                 865             639            

